KOMISSION TÄYTÄNTÖÖNPANOASETUS (EU) 2017/1772,

annettu 28 päivänä syyskuuta 2017,

Kanadasta peräisin olevia tiettyjä maataloustuotteita, jalostettuja maataloustuotteita ja kalastustuotteita koskevien unionin tariffikiintiöiden avaamisesta ja hallinnoinnista

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 58 artiklan 1 kohdan,

sekä katsoo seuraavaa:

Sopimuksessa määrätään, että Kanadasta peräisin olevien tavaroiden unioniin suuntautuvassa tuonnissa tulleja on alennettava tai ne on poistettava sopimuksen liitteessä 2-A olevan tullien poistoluettelon mukaisesti. Liitteessä 2-A määrätään, että tiettyjen Kanadasta peräisin olevien tavaroiden tullit alennetaan tai poistetaan tariffikiintiöissä.

Sopimuksen liitteessä 2-A määrätään, että unionin on hallinnoitava joitakin näistä tariffikiintiöistä ensiksi tullutta palvellaan ensiksi -periaatteen mukaisesti. Komission olisi hallinnoitava kyseisiä tariffikiintiöitä noudattaen komission täytäntöönpanoasetuksessa (EU) 2015/2447 (3) säädettyjä tariffikiintiöiden hallinnointia koskevia sääntöjä

Sopimuksessa määrätään, että tavaroiden on oltava sopimukseen liitetyn alkuperäsääntöjä ja alkuperämenettelyjä koskevan pöytäkirjan liitteessä 5 vahvistettujen alkuperäsääntöjen mukaisia, jotta ne voidaan lukea kyseisiin kiintiöihin.

ON HYVÄKSYNYT TÄMÄN ASETUKSEN:

1 artikla

Avataan unionin tariffikiintiöt Kanadasta peräisin oleville tavaroille liitteessä esitetyn mukaisesti.

2 artikla

Vapautetaan liitteessä luetellut Kanadasta peräisin olevat ja vapaaseen liikkeeseen unionissa liitteessä vahvistetuissa tariffikiintiöissä luovutetut tavarat tulleista, jotka kannetaan tuonnissa unioniin.

3 artikla

Liitteessä esitettyjä tariffikiintiöitä hallinnoidaan täytäntöönpanoasetuksen (EU) 2015/2447 49–54 artiklan mukaisesti.

4 artikla

Liitteessä lueteltujen tavaroiden on oltava Kanadan sekä Euroopan unionin ja sen jäsenvaltioiden väliseen laaja-alaiseen talous- ja kauppasopimukseen liitetyssä alkuperäsääntöjä ja alkuperämenettelyjä koskevassa pöytäkirjassa olevassa liitteessä 5 vahvistettujen alkuperäsääntöjen mukaisia, jotta ne voidaan lukea tässä asetuksessa vahvistettuihin kiintiöihin, ja niiden mukana on oltava mainitun pöytäkirjan liitteen 2 mukainen voimassa oleva alkuperäilmoitus.

5 artikla

Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

Sitä sovelletaan 21 päivästä syyskuuta 2017.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

(1) EUVL L 269, 10.10.2013, s. 1.

(2) Neuvoston päätös (EU) 2017/38, annettu 28 päivänä lokakuuta 2016, Kanadan sekä Euroopan unionin ja sen jäsenvaltioiden välisen laaja-alaisen talous- ja kauppasopimuksen (CETA) väliaikaisesta soveltamisesta (EUVL L 11, 14.1.2017, s. 1080).

(3) Komission täytäntöönpanoasetus (EU) 2015/2447, annettu 24 päivänä marraskuuta 2015, unionin tullikoodeksista annetun Euroopan parlamentin ja neuvoston asetuksen (EU) N:o 952/2013 tiettyjen säännösten täytäntöönpanoa koskevista yksityiskohtaisista säännöistä (EUVL L 343, 29.12.2015, s. 558).

(4) Ilmoitus Kanadan sekä Euroopan unionin ja sen jäsenvaltioiden välisen laaja-alaisen talous- ja kauppasopimuksen (CETA) väliaikaisesta soveltamisesta (EUVL L 238, 16.9.2017, s. 9).

LIITE

Sen estämättä, mitä yhdistetyn nimikkeistön tulkintasäännöissä määrätään, tavaran kuvauksen sanamuotoa taulukon neljännessä sarakkeessa on pidettävä ainoastaan ohjeellisena. Etuusmenettely määräytyy tässä liitteessä taulukon toisessa sarakkeessa olevien CN-koodien sisällön mukaan, sellaisina kuin CN-koodit ovat tämän asetuksen antamishetkellä. Jos CN-koodin edessä on ex-etuliite, etuusmenettely määräytyy sekä CN-koodien että vastaavien taulukon neljännessä sarakkeessa olevien tavaran kuvausten perusteella.

Järjestysnumero CN-koodi Taric-alanimike Tavaran kuvaus Kiintiökausi Kiintiön määrä (nettotonnia, jollei toisin mainita) 09.8400 ex 0201 10 00 93 Biisonin ruhot ja puoliruhot, tuoreet tai jäähdytetyt Tullattaessa 21.9.2017–31.12.2017 841 tonnia teuraspainoekvivalentteina Tullattaessa 1.1.2018–31.12.2018 ja tullattaessa 1.1.–31.12. kunakin vuonna sen jälkeen 3 000 tonnia teuraspainoekvivalentteina ex 0201 20 20 93 Saman biisoninruhon luulliset neljännekset, tuoreet tai jäähdytetyt ex 0201 20 30 93 Biisonin erottamattomat tai erotetut etuneljännekset, luulliset, tuoreet tai jäähdytetyt ex 0201 20 50 93 Biisoninruhon erottamattomat tai erotetut takaneljännekset, luulliset, tuoreet tai jäähdytetyt ex 0201 20 90 20 Muut biisoninruhon luulliset palat, tuoreet tai jäähdytetyt ex 0201 30 00 (1) 30 Biisonin luuton liha, tuore tai jäähdytetty ex 0202 10 00 20 Biisonin ruhot ja puoliruhot, jäädytetyt ex 0202 20 10 20 Saman biisoninruhon luulliset neljännekset, jäädytetyt ex 0202 20 30 20 Biisonin erottamattomat tai erotetut etuneljännekset, luulliset, jäädytetyt ex 0202 20 50 20 Biisonin erottamattomat tai erotetut takaneljännekset, luulliset, jäädytetyt ex 0202 20 90 20 Muut biisoninruhon luulliset palat, jäädytetyt ex 0202 30 10 (1) 20 Etuneljännekset, kokonaisina tai leikattuina enintään viideksi palaksi, kunkin neljänneksen ollessa omana kokonaisuutena; saman biisoninruhon neljännekset, kahtena kokonaisuutena, joista toinen sisältää etuneljänneksen kokonaisena tai leikattuna enintään viideksi palaksi ja toinen takaneljänneksen, ilman sisäfilettä, yhtenä palana, luuttomat ja jäädytetyt ex 0202 30 50 (1) 20 Biisoninruhon leikatut palat, joita kutsutaan nimillä ”etuneljänneksen selkäosa” (crop), ”niska ja etuselkä sekä lapa” (chuck and blade) ja ”rinta” (brisket), luuttomat ja jäädytetyt (2) ex 0202 30 90 (1) 20 Muu luuton biisoninliha, jäädytetty ex 0206 10 95 20 Biisonin pallealiha ja kuveliha, tuore tai jäähdytetty ex 0206 29 91 31 40 Biisonin pallealiha ja kuveliha, jäädytetty ex 0210 20 10 10 Luullinen biisoninliha, suolattu, suolavedessä, kuivattu tai savustettu ex 0210 20 90 (3) 91 Muu luuton biisoninliha, suolattu, suolavedessä, kuivattu tai savustettu ex 0210 99 51 10 Biisonin pallealiha ja kuveliha, suolattu, suolavedessä, kuivattu tai savustettu ex 0210 99 59 10 Muut biisonin syötävät eläimenosat, suolatut, suolavedessä, kuivatut tai savustetut 09.8403 0304 71 90 Jäädytetyt Gadus morhua- ja Gadus ogac -lajin turskafileet Tullattaessa 21.9.2017–31.12.2017 281 0304 79 10 Jäädytetyt jäämerenseitifileet (Boreogadus saida) Tullattaessa 1.1.2018–31.12.2018 ja tullattaessa 1.1.–31.12. kunakin vuonna sen jälkeen 1 000 09.8404 (4) Jäädytetyt, savustetut katkaravut, kuorineen tai ilman kuorta, myös ennen savustamista tai sen aikana kuumakäsitellyt, muuten valmistamattomat, tuotetta lähinnä olevan pakkauksen nettopaino suurempi kuin 2 kg: Tullattaessa 21.9.2017–31.12.2017 6 446 Tullattaessa 1.1.2018–31.12.2018 ja tullattaessa 1.1.–31.12. kunakin vuonna sen jälkeen 23 000 ex 0306 16 91 10 Crangon crangon -lajin katkaravut ex 0306 16 99 21 31 91 Muut kylmän veden katkaravut (Pandalus spp.) ex 0306 17 91 10 Syvänmerenkatkaravut (Parapenaeus longirostris) ex 0306 17 92 21 91 Penaeus-suvun katkaravut ex 0306 17 93 10 Pandalidae-heimon katkaravut, eivät kuitenkaan Pandalus-sukuun kuuluvat ex 0306 17 94 10 Crangon-suvun katkaravut, eivät kuitenkaan Crangon crangon -lajin katkaravut ex 0306 17 99 11 91 Muut Savustetut katkaravut, kuorineen tai ilman kuorta, myös ennen savustamista tai sen aikana kuumakäsitellyt, muuten valmistamattomat muut kuin jäädytetyt, tuotetta lähinnä olevan pakkauksen nettopaino suurempi kuin 2 kg: ex 0306 95 19 10 Crangon crangon -lajin katkaravut ex 0306 95 20 21 91 Muut kylmän veden katkaravut (Pandalus spp.) ex 0306 95 30 21 91 Pandalidae-heimon katkaravut, eivät kuitenkaan Pandalus-sukuun kuuluvat ex 0306 95 40 10 Crangon-suvun katkaravut, eivät kuitenkaan Crangon crangon -lajin katkaravut ex 0306 95 90 10 Muut 1605 21 90 Valmistetut tai säilötyt katkaravut muissa kuin ilmanpitävissä pakkauksissa, tuotetta lähinnä olevan pakkauksen nettopaino suurempi kuin 2 kg 1605 29 00 Valmistetut tai säilötyt katkaravut ilmanpitävissä astioissa 09.8405 0710 40 00 Sokerimaissi (myös höyryssä tai vedessä keitetty), jäädytetty Tullattaessa 21.9.2017–31.12.2017 374 2005 80 00 Sokerimaissi (Zea mays var. saccharata), muulla tavalla kuin etikan tai etikkahapon avulla valmistettu tai säilötty, muut kuin nimikkeen 2006 tuotteet Tullattaessa 1.1.2018–31.12.2018 2 667 Tullattaessa 1.1.2019–31.12.2019 4 000 Tullattaessa 1.1.2020–31.12.2020 5 333 Tullattaessa 1.1.2021–31.12.2021 6 667 Tullattaessa 1.1.2022–31.12.2022 ja tullattaessa 1.1.–31.12. kunakin vuonna sen jälkeen 8 000

(1) Tämän tavaran vapaaseen liikkeeseen luovutusta koskevassa tulli-ilmoituksessa, jossa on esitetty pyyntö tämän tuotteen tähän tariffikiintiöön lukemisesta, talouden toimijan on ilmoitettava järjestysnumero 09.8401. Komission sähköisessä kiintiöjärjestelmässä käytettävä kerroin muunnettaessa tavaran ilmoitettu nettopaino teuraspainoekvivalentiksi on 1,3.

(2) Tähän alanimikkeeseen luokiteltaessa on esitettävä komission asetuksessa (ETY) N:o 139/81 (EYVL L 15, 17.1.1981, s. 4) säädettyjen edellytysten mukaisesti annettu aitoustodistus.

(3) Tämän tavaran vapaaseen liikkeeseen luovutusta koskevassa tulli-ilmoituksessa, jossa on esitetty pyyntö tämän tuotteen tähän tariffikiintiöön lukemisesta, talouden toimijan on ilmoitettava järjestysnumero 09.8402. Komission sähköisessä kiintiöjärjestelmässä käytettävä kerroin muunnettaessa tavaran ilmoitettu nettopaino teuraspainoekvivalentiksi on 1,35.

(4) Tässä tariffikiintiössä Euroopan unioniin ei tuoda katkarapuvalmisteita tai -säilykkeitä, jotka viedään Kanadasta järjestysnumeron 09.8310 mukaisessa alkuperäkiintiössä, kuten määrätään Kanadan sekä Euroopan unionin ja sen jäsenvaltioiden väliseen laaja-alaiseen talous- ja kauppasopimukseen liitetyn alkuperäsääntöjä ja alkuperämenettelyjä koskevan pöytäkirjan liitteessä 5 (Tuotekohtaiset alkuperäsäännöt) olevan lisäyksen A (Alkuperäkiintiöt) B jaksossa.